IZVOD IZ ZAPISNIKA

sa II. sjednice Školskog odbora Osnovne škole Zlatar Bistrica

održane 29.6.2021.g.

Prisutni: Marina Dinjar, Jasenka Kuljak, Mateja Trčak, Željko Špoljar, Ivan Kuntić

Odsutni: Davor Sugnetić, Danijela Čiček Haban

Ostali prisutni: Jasna Kokot Pelko, ravnateljica i Natalija Jug, tajnica

Predsjednica pozdravlja prisutne, konstatira kvorum i predlaže sljedeći dnevni red:

1. Prihvaćanje zapisnika s 1. sjednice Školskoga odbora
2. Suglasnost na otkaz ugovora o radu
3. Suglasnost za zapošljavanje
4. Izvješće o stanju sigurnosti, provođenju ŠPP-a te mjerama poduzetim u cilju zaštite prava učenika
5. Izmjena Plana nabave za 2021. godinu
6. Izmjena Financijskog plana nabave za 2021. godinu
7. Razno

**Ad 1.) Prihvaćanje zapisnika s 1. sjednice Školskoga odbora**

Predsjednica je pročitala zapisnik s prethodne sjednice. Zapisnik je jednoglasno usvojen.

**Ad 2.) Suglasnost na otkaz ugovora o radu**

Ravnateljica je upoznala prisutne s dostavljenim izvješćima i obavijesti o utvrđenim nepravilnostima Službe za unutarnju reviziju KZŽ o provedenoj reviziji u financijskom poslovanju. Zaključak je izvješća da poslovne knjige nisu vođene u skladu sa zakonskim propisima, utvrđene su nepravilnosti u blagajničkom poslovanju što zahtijeva otkaz ugovora o radu. S utvrđenim nepravilnostima upoznat je Osnivač. Sukladno navedenom ravnateljica traži suglasnost Školskog odbora za otkazivanje ugovora o radu voditelju računovodstva Ž. P. jer nije bilo realno očekivati opomenu poslodavca radniku obzirom da je zbog utvrđenih nepravilnosti u potpunosti narušeno povjerenje poslodavca.

Članovi Školskog odbora jednoglasno su dali suglasnost za otkaz ugovora o radu za voditelja računovodstva Ž. P.

**Ad 3.) Suglasnost za zapošljavanje**

Ravnateljica je izjavila da nam je temeljem prijave potrebe za voditeljem/icom računovodstva UO za obrazovanje, kulturu, šport i tehničku kulturu KZŽ uputio Barbaru Martinec zaposlenu na radnom mjestu voditeljice računovodstva u OŠ Mariji Bistrica na 20 sati ukupno tjedno.

Ravnateljica traži suglasnost za zapošljavanje Barbare Martinec, stručne prvostupnice ekonomije na 20 sati ukupno tjedno na neodređeno vrijeme na radno mjesto voditeljice računovodstva s 30.6.2021.

Članovi Školskog odbora jednoglasno su dali suglasnost za zapošljavanje Barbare Martinec, stručne prvostupnice ekonomije na 20 sati ukupno tjedno na neodređeno vrijeme na radno mjesto voditeljice računovodstva s 30.6.2021.

**Ad 4.) Izvješće o stanju sigurnosti, provođenju ŠPP-a te mjerama poduzetim u cilju zaštite prava učenika**

Ravnateljica je upoznala prisutne s lzvješćem o stanju sigurnosti, provođenju preventivnih programa te mjerama poduzetim u cilju zaštite prava učenika. Školski odbor je jednoglasno prihvatio podneseno Izvješće.

**Ad 5.) Izmjena Plana nabave**

Ravnateljica je upoznala prisutne da je škola dobila zadatak od Osnivača da provede postupak jednostavne nabave radova rasvjete i ograde igrališta u sklopu novoizgrađene školske sportske dvorane stoga je potrebno izmijeniti Plan nabave. Ravnateljica je obrazložila izmjene. Izmjena Plana nabave je jednoglasno donesena.

**Ad 6) Izmjena Financijskog plana**

Ravnateljica je pročitala izmjene Financijskog plana koji je potrebno promijeniti radi izmjene Plana nabave. Izmjena Financijskog plana jednoglasno je donesena.

**Ad 7.) Razno**

Postavljeno je pitanje u kojoj je fazi izgradnja dodatne učionice na što je ravnateljica odgovorila da je dobila informaciju Osnivača da je učionica projektirana, u tijeku je postupak ishođenja građevinske dozvole.

Daljnjih pitanja i prijedloga nije bilo.

Sjednica ŠO završena je u 19.20 sati.

Zapisničarka Predsjednica Školskog odbora

Natalija Jug Jasenka Kuljak